Lolland-Falsters Stifts-Tidende, 1845-12-15
efter Londonnerbladet "Times, saaledes: "For nogle Uger siden kastede Dampskibet Eclair Anker paa Funchals Rhed. Det rædselvækkende gule Flag varede fra dets Stormast. En ubekjendt Pestsyge havde bortrevet Capitainen, begge Saarlæggerne og to Trediedele af Officerer og Mandskab; den øvrige Trediedeel, dødbleg og udmattet, søgte Tilflugt hos Maderas Beboere. Gouverneuren over denne Ø holdt det for en omendskjøndt piinlig Pligt at forhindre ethvert Samqvem mellem Pest skibet og Kysten, og gav det den strenge befaling, at lette Anker og afseile. Dampskibets ringe Mandskab som allerede var utilstrækkeligt til at besørge Tjenesten ombord, blev dagligt under Feberens Angreb tyndere i sine Rækker. Jevndognsstormene vare i Vente. J denne jammerfulde Tilstand, uden Lægehjelp, forestod dem den Skjæbne, at henvises til rum Søfor at krydse i Biscapa=Bugten; men de havde den Lykke, at Sidney, Bernard, en engelsk Saarlæge, just var tilstede paa Madera. Han og syv Sømænd, Frivillige fra engelske Koffardiskibe, traadte frem og tilbøde deres Tjeneste for at føre Skibet hjem. Jngen Ordbram behøves for at lovprise denne ædle Handlemaade; neppe kan man mindes en Daad saa kraftig, en Opoffrelse saa uegennyttig. Skibet naaede Motherbank ved Plymouth; Fe deren rasede endnu uafbrudt mellem Dækkene; paa Overfarten fra Madera vare endnu et Par af Mandskabet bortrevne, ogsaa var Lodsen død som lodsede Skibet indi Canalen, samt den heeltemodige Læge Sidney Bernard; men han havde opfyldt Humanitetens Pligter. – Lad os betragte Modsætningen til hiin Handling, En Kjøbmand fra York speculerede dristigt og heldigt i Jernbancactier. Han kjøbte til de billigst mulige Priser og solgte til de høist mulige; henstod en Capital paa længere Tid i en Jernbane, da sørgede han paa bedste Maade for Forretningernes Gang og Bestyrelse; han var en Mand af lys Forstand og kraftig Færd. Hans Vinding var uhyre. Nu er han Parlamentsmedlem, Besidder af store Godser, og hvad Beløbet af hans Formue i Jernbane-Actier angaaer, da kan dette kun opgives af ham og Commissairerne for Jndkomstskatten. Hans Navn er George Hudson. Mange havde nøie iagttaget hans Virksomhed i denne Actiehandel, og efterlignede ham; Mange spurgte ham tilraads, erhvervede mange Penge ved at følge disse Raad og vente at vinde endnu flere. For nu at vise sin Taknemlighed for erholdte og forventede Tjenester, har det brittiske Publicum aabnet en Subskription, i den Hensigt at yde vor Tids heldigste Speculant en Æresbeviisning. Paa Listen opdager man Navne ei alene af fornemme Adelige, men ogsaa af de viseste og fortrinligste Mænd i England, der alle uden Sky og Rødmen bekjende sig som Tilbedere af Mammon. Allerede ere 20,000 Pund Sterl. indkomne til denne Æresbeviisning, og bestandigt indløbe flere Penge. Arme Sidney Bernard og J ædle Frivillige ombord paa Ectair, ingen Æresbeviisninger bliver Eder til Deel, for at bevare Eders uforfærdede Mod og Menneskekjærlighed i Efterslægtens Erindring! ingen Subscription aabnes til Bedste for de Efterladtes Enker og Faderløse, til Belønning for de Overblevnes Mod. Den høiere og lavere britiske Adel trænger sig i hundredeviis hen, for med deres Penge og Personer at hylde Jernbanekongen; men ikke et eneste Menneske har viist Lyst til saa meget som at nævne Sidney Bernards Fortjenester og Skjæbne, eller at belønne hans sov Ledsageres Mod i Dødens Farer. Visselig, visselig vi ere et Kræmmerfolk Den bekjendte tydske Skribent Hoffmann von Fallersleben agter at udvandre til Texas.